[{"text_idx": "#000002", "text": "Os ydych chi\u2019n ddigon ffodus i fod a\u0302 thocynnau ar gyfer un o gemau\u2019r Chwe Gwlad, neu\u2019n gwylio yn y dafarn dros ddiod, mae ambell beth sydd angen i chi eu gwybod."}, {"text_idx": "#000004", "text": "Pan fyddwch yng nghanol y ddinas, byddwch ynghanol awyrgylch gwych diwrnod rygbi, gyda Stadiwm Principality, bariau, bwytai, siopau ac atyniadau oll o fewn pellter cerdded hawdd."}, {"text_idx": "#000006", "text": "Efallai y bydd angen i chi fwyta ac yfed digon o flaen llaw i\u2019ch cadw i fynd drwy gydol diwrnod prysur y ge\u0302m. Mae angen cadw byrddau ymlaen llaw yn y rhan fwyaf o fariau a bwytai oherwydd y galw mawr. Porwch ein hadaran Bwyta ac Yfed a chadwch eich bwrdd i osgoi cael eich siomi."}, {"text_idx": "#000008", "text": "Gwnewch yn fawr o\u2019ch ymweliad a\u0302 Chaerdydd drwy ymweld ag atyniadau eraill yn y ddinas tra byddwch chi yma? Mae llawer o bethau anhygoel i\u2019w gweld dafliad carreg yn unig o Stadiwm Principality, gan gynnwys Castell eiconig Caerdydd ac Amgueddfa Cymru neu os oes gennych ychydig mwy o amser, gallech chi fynd ar fws neu gwch neu gerdded i Fae Caerdydd i ddarganfod treftadaeth a diwylliant y glannau."}, {"text_idx": "#000010", "text": "Mae Parc yr Arfau Caerdydd yn cynnig Ardal Cefnogwyr ar gyfer y gemau cartref yn erbyn Iwerddon (Sad 4 Chwefror) a Lloegr (Sad 25 Chwefror), y gellir eu cyrraedd o\u2019u mynedfa wrth ymyl Porth 2 Stadiwm Principality (Heol y Porth). Mae mynediad am ddim i leoliad gwych lle gallwch fwynhau profiad diwrnod ge\u0302m, gyda bwyd, diod a setiau acwstig byw cyn ac ar o\u0302l y ge\u0302m."}, {"text_idx": "#000013", "text": "Cofiwch sicrhau cyfle i godi het gennin Pedr, dafad o degan o Gymru, neu hyd yn oed draig, i sicrhau ta\u0302n yn y bol dros Gymru. Gallwch hefyd godi sgarff i goffa\u0301u\u2019r ge\u0302m a chael eich wyneb wedi\u2019i baentio ar gyfer yr achlysur."}, {"text_idx": "#000015", "text": "Os ydych chi\u2019n chwilio am ffordd foethus i fwynhau\u2019r diwrnod mawr, beth am edrych ar becyn lletygarwch unigryw Gwesty\u2019r Parkgate \u2013 lle maen nhw\u2019n gweini pryd tri chwrs a diodydd, gyda\u2019ch tocynnau wedi\u2019u cynnwys yn y pris."}, {"text_idx": "#000017", "text": "Oes gennych chi docyn? Darllenwch y cyngor a gyhoeddir gan Undeb Rygbi Cymru cyn cyrraedd. Sicrhewch eich bod yn gwybod pa gia\u0302t i\u2019w ddefnyddio i fynd i\u2019r Stadiwm, a gwnewch yn siw\u0302r eich bod yno mewn da bryd."}, {"text_idx": "#000018", "text": "Mae yna hefyd lawer o dafarndai a bariau chwaraeon ger y stadiwm gyda setiau teledu sgrin fawr i wylio\u2019r ge\u0302m a mwynhau awyrgylch diwrnod y ge\u0302m gyda chyd-gefnogwyr. Chwilio am le i gael hoe? Darllenwch ein canllaw i fariau a thafarndai \u2013 gan gynnwys ambell fan lle cewch groeso Gwyddelig gyda pheint o Guinness."}, {"text_idx": "#000019", "text": "Rydyn ni wrth ein bodd yn gweld cefnogwyr yn mwynhau\u2019r rygbi yn ein prifddinas wych, felly tagiwch ni yn eich hunluniau gan ddefnyddio #CroesoCaerdydd @CroesoCaerdydd. \ud83c\udfc9"}]